מייקל קלארק דאנקן

מייקל קלארק דאנקן (באנגלית: Michael Clarke Duncan;‏ 10 בדצמבר 1957 – 3 בספטמבר 2012) היה שחקן קולנוע אמריקני, מועמד פרס אוסקר לשחקן המשנה הטוב ביותר וזוכה פרס סאטורן לשנת 1999 על סרטו "גרין מייל". נודע בשל תפקידו בסרטים "ארמגדון", "ללכת על הכל", "מלך העקרבים", ו"דרדוויל". דאנקן נולד במערב שיקגו וגדל לצד אימו ואחותו ג'ודי. לא היה לו קשר עם אביו, שעזב את הבית כשדאנקן היה ילד. במהלך לימודיו בתיכון, שאף דאנקן להיות שחקן פוטבול, אך בעקבות הסתייגות אימו פנה לתחום המשחק. דאנקן נאלץ לנשור מאוניברסיטת אלקרון, במטרה לעזור ולתמוך במשפחתו בזמן שאימו הייתה חולה. הוא עבד כמאבטח בכמה מועדונים בשיקגו, ואף כחשפן, בעל שם הבמה "הקיסר השחור". דאנקן עבר ללוס אנג'לס ושיחק במספר פרסומות. לאחר מכן עבד כשומר ראש של כמה שחקנים מפורסמים בהוליווד, בהם ויל סמית', מרטין לורנס וג'יימי פוקס. בעקבות מותו של הנוטוריוס בי. איי.ג'י., שגם אותו איבטח, הפסיק דאנקן את עבודתו כשומר ראש. בשנת 1998 השתתף דאנקן לצד ברוס ויליס ובן אפלק בשובר הקופות של מייקל ביי "ארמגדון", בסרט גילם דאנקן את דמותו של ג'יי אוטיס "בר" קורלינבר שעובד בחברת הנפט של הארי סטמפר, ונבחר על ידי סטמפר לצוות המשימה במעבורת החלל. שנה לאחר מכן קיבל דאנקן מועמדות לפרס אוסקר לשחקן המשנה הטוב ביותר, לפרס גלובוס הזהב ולפרס גילדת שחקני המסך על תפקידו בדרמת המתח של פרנק דרבונט "גרין מייל", לצד טום הנקס. בסרט גילם דאנקן את דמותו של ג'ון קופי, אסיר שחור שדינו נגזר למוות בשל הרשעתו באונס ורצח, קופי מתגלה לבסוף כבחור עדין בעל כוחות על טבעיים. תפקיד זה זיכה אותו לבסוף בפרס סאטורן בקטגוריית שחקן המשנה הטוב ביותר. ב-2000 שיחק דאנקן לצד ברוס ויליס ומת'יו פרי בקומדיית הפשע הקנדית "ללכת על הכל", בסרט גילם את דמותו של המתנקש פרנקלין "פיגס" פיגרואה שעובד עבור הרוצח ג'ימי "הצבעוני" טודסקי. ב-2001 השתתף דאנקן בסרט הפעולה העתידני של טים ברטון "כוכב הקופים", לצד מארק וולברג וטים רות', בסרט גילם את דמותו של קולונל אטאר. ב-2002 הופיע דאנקן לצד המתאבק דוויין ג'ונסון בסרט הפעולה "מלך העקרבים", בסרט מגלם דאנקן את דמותו של בלתזאר מנהיג אויביו של המלך ממנון. ב-2003 שיחק דאנקן לצד בן אפלק וג'ניפר גארנר בסרט גיבורי העל "דרדוויל", בסרט גילם את דמותו של קינגפין, בוס העולם התחתון בניו יורק. באותה שנה דיבב דאנקן את דמותו של דוב הגריזלי החכם טאג, בסרט האנימציה "אחי הדוב". ב-2005 השתתף דאנקן בשוברי הקופות, "עיר החטאים" של פרנק מילר ורוברט רודריגז ו"איילנד" של מייקל ביי. ב-2006 שיחק לצד ויל פרל בקומדיית המרוצים "לילות טלדגה - הבלדה על ריקי בובי" ודיבב בסרט "אחי הדוב 2". ב-2008 דיבב דאנקן בסרט האנימציה המצליח "קונג פו פנדה" את דמותו של מפקד הסוהרים ואצ'יר. ב-2009 שיחק בסרט האקשן "סטריט פייטר – האגדה של צ'ון לי" לצד קריסטין קרוק. בשנת 2012 שיחק בסדרה האמריקאית של רשת פוקס, "המאתר" שם גילם את דמותו של ליאו נוקס. דאנקן היה מאורס ליוצאת הריאליטי אומרוסה מניגולט. ב-2012 הלך לעולמו בבית חולים בלוס אנג'לס, בעקבות התקף לב שעבר חודשיים קודם לכן ממנו לא התאושש. האי (1997) ארמגדון (1998) מועדון השחקנים (1998) לילה ברוקסברי (1998) ארוחת בוקר של אלופים (1999) גרין מייל (1999) ללכת על הכול (2000) ספוט (2001) כלבים נגד חתולים (2001) כוכב הקופים (2001) מלך העקרבים (2002) דרדוויל (2003) אחי הדוב (2003) נרדף במלכודת (2004) ג'ורג' והדרקון (2004) לרדת מהפסים (2005) עיר החטאים (2005) איילנד (2005) לילות טלדגה - הבלדה על ריקי בובי (2006) אחי הדוב 2 (2006) בית ספר לנוכלים (2006) המיזמי האחרון (2007) ברוך הבא הבייתה רוסקו ג'נקיס (2008) קונג פו פנדה (2008) דלגו (2008) לילות L.A (2008) סטריט פייטר: האגדה של צ'ון לי (2009) כביש הגאולה (2010) כלבים נגד חתולים - נקמתה של קיטי (2010) - דיבוב גרין לנטרן (2011) Cross‏ (2011) From the Rough‏ (2011) תחיית המתים (2013) The Challenger‏ (2015) המאתר (2012) מדיה וקבצים בנושא מייקל קלארק דאנקן בוויקישיתוף מייקל קלארק דאנקן, במסד הנתונים הקולנועיים IMDb (באנגלית) מייקל קלארק דאנקן, באתר AllMovie (באנגלית) מייקל קלארק דאנקן, באתר Rotten Tomatoes (באנגלית) מייקל קלארק דאנקן, באתר Box Office Mojo (באנגלית) מייקל קלארק דאנקן, במסד הנתונים הקולנועיים KinoPoisk (ברוסית) מייקל קלארק דאנקן, באתר MusicBrainz (באנגלית) השחקן מייקל קלארק דאנקן מת בגיל 54, באתר nrg מעריב, 4 בספטמבר 2012 מייקל קלארק דאנקן, באתר "Find a Grave" (באנגלית)